Hisåsen naturreservat (Aure)

Hisåsen naturreservat ligger nord på Ertvågsøya i Aure kommune, og omfatter noe over 2 900 dekar. Reservatet består av den markerte Hisåsen (180 moh) i sør, og den slakere hellingen ned mot sjøen i nord. Berggrunnen består av granitt, gabbro og amfibolitt. Vegetasjonen veksler mellom skogsamfunn og myrtyper, og er stort sett artsfattig. Det har vært drevet hogst i området i tidligere tider, men det er nå påvist trær med alder på over 250 år. Reservatet er typisk for den myrrike, næringsfattige kystfuruskogen. Referanser